Royal Aruba Aloe
Royal Aruba Aloe  (antes Aruba Aloe Factory) ta un compania referiente aloe vera na Aruba cu su propio fabrica y museo lokalisa na Hato banda di un plantacion di aloe vera. E ta un di e companianan di aloe vera mas bieu na mundo y un di e empresanan mas bieu di Aruba cu ta operando ainda.

Aloe vera ta un mata cu ta wordo cultiva pa mas di 160 aña riba e isla. Na e museo ta duna informacion di e mata, su historia, produccion y diferente uso. E fabrica ta produci productonan deriva di aloe vera, manera productonan pa cuido di cabey y cuero.

Funda na 1890 Royal Aruba Aloe ta un compania netamente Arubano perteneciente na Aruba Aloe Balm NV. E ta emplea alrededor di 150 hende; su productonan ta ser exporta pa 55 pais rond mundo y bendi na 15.000 tienda na Merca.

Aruba
Empresa